Baibel i Tok Wanem?
Ol man yet i kamapim lotu?
SAMPELA MAN I BILIP olsem ol man yet i kamapim pasin bilong i go long lotu, na ol arapela i ting God i yusim lotu bilong helpim ol man long i go klostu long em. Yu gat wanem tingting?
BAIBEL I TOK
I gat wanpela “lotu i klin na i no gat doti long en long ai bilong God Papa bilong yumi.” (Jems 1:27) God em i as bilong lotu i klin, em lotu i tru.
SAMPELA SKUL YUMI KISIM LONG BAIBEL
God i orait long lotu i kamapim ol tok i tru bilong Baibel.—Jon 4:23, 24.
Ol lotu i kamapim tingting bilong ol man, ol i lotu nating long God.—Mak 7:7, 8.
Yu ting yu mas insait long wanpela lotu?
BAI YU BEKIM OLSEM WANEM?
Yes
Nogat
Ating
BAIBEL I TOK
“Yumi wan wan i mas tingim ol arapela namel long yumi, na kirapim ol long mekim pasin laikim na mekim ol gutpela wok. Yumi no ken lusim pasin bilong bung wantaim.” (Hibru 10:24, 25) God i laik bai ol man i lotuim em i bung wantaim olsem wanpela oganaisesen.
SAMPELA SKUL YUMI KISIM LONG BAIBEL
Ol man i lotuim God i mas wanbel long ol samting ol i bilip long en.—1 Korin 1:10, 11.
Ol memba bilong lotu God i orait long en i stap olsem wanpela bikpela lain brata long olgeta hap bilong graun.—1 Pita 2:17.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn kab_Latn tpi_Latn tgl_Latn tpi_Latn tpi_Latn tpi_Latn tpi_Latn tpi_Latn